CELEX: 
Language: el
Date: 2016-07-06
Title: Θέση του Συμβουλίου σε πρώτη ανάγνωση ενόψει της έκδοσης ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 91/2003 για τις στατιστικές σχετικά με τις σιδηροδρομικές μεταφορές, όσον αφορά τη συλλογή στοιχείων για εμπορεύματα, επιβάτες και ατυχήματα

Συμβούλιο
               της Ευρωπαϊκής Ένωσης
                                                        Βρυξέλλες, 6 Ιουλίου 2016
                                                        (OR. en)
                                                        10000/16
      Διοργανικός φάκελος:
         2013/0297 (COD)
                                                        STATIS 39
                                                        TRANS 224
                                                        CODEC 851
ΝΟΜΟΘΕΤΙΚΕΣ ΚΑΙ ΑΛΛΕΣ ΠΡΑΞΕΙΣ
Θέμα:            Θέση του Συμβουλίου σε πρώτη ανάγνωση ενόψει της έκδοσης
                 ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ
                 ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 91/2003
                 για τις στατιστικές σχετικά με τις σιδηροδρομικές μεταφορές, όσον αφορά
                 τη συλλογή στοιχείων για εμπορεύματα, επιβάτες και ατυχήματα
10000/16                                                           CH/alf
                                           DGG 3B                                     EL
 ---pagebreak---                                 ΚΑΝΟΝΙΣΜΟΣ (ΕΕ) 2016/…
            ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
                                           της …
         για την τροποποίηση του κανονισμού (ΕΚ) αριθ. 91/2003 για τις στατιστικές
        σχετικά με τις σιδηροδρομικές μεταφορές, όσον αφορά τη συλλογή στοιχείων
                          για εμπορεύματα, επιβάτες και ατυχήματα
ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη τη Συνθήκη για τη Λειτουργία της Ευρωπαϊκής Ένωσης, και ιδίως το άρθρο 338
παράγραφος 1,
Έχοντας υπόψη την πρόταση της Ευρωπαϊκής Επιτροπής,
Κατόπιν διαβίβασης του σχεδίου νομοθετικής πράξης στα εθνικά κοινοβούλια,
Αποφασίζοντας σύμφωνα με τη συνήθη νομοθετική διαδικασία 1,
1
      Θέση του Ευρωπαϊκού Κοινοβουλίου της 11ης Μαρτίου 2014 (δεν έχει ακόμη δημοσιευθεί
      στην Επίσημη Εφημερίδα) και θέση του Συμβουλίου σε πρώτη ανάγνωση της …( δεν έχει
      ακόμη δημοσιευθεί στην Επίσημη Εφημερίδα). Θέση του Ευρωπαϊκού Κοινοβουλίου της …
      (δεν έχει ακόμη δημοσιευθεί στην Επίσημη Εφημερίδα).
10000/16                                                           CH/alf                1
                                          DGG 3B                                       EL
 ---pagebreak--- Εκτιμώντας τα ακόλουθα:
(1)     Ο κανονισμός (ΕΚ) αριθ. 91/2003 του Ευρωπαϊκού Κοινοβουλίου και του Συμβουλίου 1
        θεσπίζει ένα ενιαίο πλαίσιο για την παραγωγή, τη διαβίβαση, την αξιολόγηση και τη
        διάδοση συγκρίσιμων στατιστικών σχετικά με τις σιδηροδρομικές μεταφορές στην Ένωση.
(2)     Οι στατιστικές σχετικά με τις σιδηροδρομικές μεταφορές εμπορευμάτων και επιβατών
        είναι απαραίτητες για να μπορεί η Επιτροπή να παρακολουθεί και να αναπτύσσει την
        κοινή πολιτική μεταφορών, καθώς και τα στοιχεία των πολιτικών σχετικά με τις
        περιφέρειες και τα διευρωπαϊκά δίκτυα που αφορούν τις μεταφορές.
(3)     Οι στατιστικές σχετικά με την ασφάλεια των σιδηροδρόμων είναι, επίσης, απαραίτητες για
        να μπορεί η Επιτροπή να προετοιμάζει και να παρακολουθεί τις δράσεις της Ένωσης στον
        τομέα της ασφάλειας των μεταφορών. Ο Ευρωπαϊκός Οργανισμός Σιδηροδρόμων συλλέγει
        στοιχεία σχετικά με τα ατυχήματα, στο πλαίσιο του παραρτήματος Ι της οδηγίας
        2004/49/ΕΚ του Ευρωπαϊκού Κοινοβουλίου και του Συμβουλίου 2 όσον αφορά τους
        κοινούς δείκτες ασφάλειας και τις κοινές μεθόδους υπολογισμού του κόστους των
        ατυχημάτων.
1
      Κανονισμός (ΕΚ) αριθ. 91/2003 του Ευρωπαϊκού Κοινοβουλίου και του Συμβουλίου, της
      16ης Δεκεμβρίου 2002, για τις στατιστικές σχετικά με τις σιδηροδρομικές μεταφορές
      (ΕΕ L 14 της 21.1.2003, σ. 1).
2
      Οδηγία 2004/49/ΕΚ του Ευρωπαϊκού Κοινοβουλίου και του Συμβουλίου της 29ης Απριλίου
      2004 για την ασφάλεια των κοινοτικών σιδηροδρόμων, η οποία τροποποιεί την οδηγία
      95/18/ΕΚ του Συμβουλίου σχετικά με τις άδειες σε σιδηροδρομικές επιχειρήσεις και την
      οδηγία 2001/14/ΕΚ σχετικά με την κατανομή της χωρητικότητας των σιδηροδρομικών
      υποδομών και τις χρεώσεις για τη χρήση σιδηροδρομικής υποδομής καθώς και με την
      πιστοποίηση ασφάλειας (Οδηγία για την ασφάλεια των σιδηροδρόμων) (ΕΕ L 164 της
      30.4.2004, σ. 44).
10000/16                                                             CH/alf                  2
                                             DGG 3B                                       EL
 ---pagebreak--- (4)     Είναι σημαντικό να αποφεύγεται η επικάλυψη εργασιών, καθώς και να βελτιστοποιηθεί
        η χρήση των υφιστάμενων πληροφοριών που μπορούν να χρησιμοποιηθούν για
        στατιστικούς σκοπούς. Στο πλαίσιο αυτό, και με σκοπό να παρέχονται στους πολίτες
        της Ένωσης και σε άλλους ενδιαφερόμενους φορείς εύκολα προσβάσιμες και χρήσιμες
        πληροφορίες σχετικά με την ασφάλεια των σιδηροδρομικών μεταφορών και τη
        διαλειτουργικότητα του σιδηροδρομικού συστήματος, συμπεριλαμβανομένων των
        σιδηροδρομικών υποδομών, θα πρέπει να συναφθούν, μεταξύ των υπηρεσιών της
        Επιτροπής και των αρμόδιων φορέων, καθώς και σε διεθνές επίπεδο, κατάλληλες
        συμφωνίες συνεργασίας στον τομέα των στατιστικών δραστηριοτήτων.
(5)     Τα περισσότερα κράτη μέλη που διαβιβάζουν στοιχεία επιβατών στην Επιτροπή (Eurostat)
        βάσει του κανονισμού (ΕΚ) αριθ. 91/2003 υποβάλλουν σε τακτά διαστήματα τα ίδια
        στοιχεία τόσο για τα προσωρινά όσο και για τελικά σύνολα στοιχείων.
(6)     Θα πρέπει να επιτευχθεί ισορροπία μεταξύ των αναγκών των χρηστών και της
        επιβάρυνσης των ερευνώμενων κατά την παραγωγή των ευρωπαϊκών στατιστικών.
(7)     Στο πλαίσιο της ομάδας εργασίας της και της ομάδας ειδικού έργου σχετικά με
        τις στατιστικές σιδηροδρομικών μεταφορών, η Eurostat διενήργησε τεχνική ανάλυση για
        τα υφιστάμενα στοιχεία που αφορούν τις στατιστικές για τις σιδηροδρομικές μεταφορές
        και τα οποία συλλέγονται σύμφωνα με δεσμευτικές νομικές πράξεις της Ένωσης, καθώς
        και για την πολιτική διάχυσης, με σκοπό να απλουστευτούν όσο το δυνατόν περισσότερο
        οι διάφορες δραστηριότητες που είναι απαραίτητες για την παραγωγή των στατιστικών και
        παράλληλα να διασφαλιστεί ότι το τελικό προϊόν παραμένει ευθυγραμμισμένο με τις
        σημερινές και τις μελλοντικές ανάγκες των χρηστών.
10000/16                                                             CH/alf                 3
                                            DGG 3B                                       EL
 ---pagebreak--- (8)     Στην έκθεσή της προς το Ευρωπαϊκό Κοινοβούλιο και το Συμβούλιο σχετικά με την πείρα
        που αποκόμισε από την εφαρμογή του κανονισμού (ΕΚ) αριθ. 91/2003, η Επιτροπή
        αναφέρει ότι οι μακροπρόθεσμες εξελίξεις θα οδηγήσουν κατά πάσα πιθανότητα στην
        κατάργηση ή την απλούστευση των στοιχείων που ήδη συλλέγονται δυνάμει του εν λόγω
        κανονισμού και ότι σκοπός είναι να μειωθεί ο χρόνος διαβίβασης των ετήσιων στοιχείων
        για τους επιβάτες σιδηροδρόμων. Η Επιτροπή θα πρέπει να συνεχίσει να υποβάλλει σε
        τακτά χρονικά διαστήματα εκθέσεις σχετικά με την εφαρμογή του εν λόγω κανονισμού.
(9)     Βάσει του κανονισμού (ΕΚ) αριθ. 91/2003 ανατίθενται στην Επιτροπή αρμοδιότητες για
        την εφαρμογή ορισμένων διατάξεών του. Ως συνέπεια της έναρξης ισχύος της Συνθήκης
        για τη λειτουργία της Ευρωπαϊκής Ένωσης («η Συνθήκη»), οι εξουσίες που ανατίθενται
        στην Επιτροπή δυνάμει του εν λόγω κανονισμού χρειάζεται να ευθυγραμμιστούν με τα
        άρθρα 290 και 291 της Συνθήκης.
(10)    Προκειμένου να λαμβάνονται υπόψη οι νέες εξελίξεις στα κράτη μέλη και συγχρόνως
        να διατηρηθεί η εναρμονισμένη συλλογή στοιχείων για τις σιδηροδρομικές μεταφορές σε
        ολόκληρη την Ένωση, και με σκοπό να διατηρηθεί η υψηλή ποιότητα των στοιχείων που
        διαβιβάζουν τα κράτη μέλη, θα πρέπει να ανατεθεί στην Επιτροπή η εξουσία έκδοσης
        πράξεων σύμφωνα με το άρθρο 290 της Συνθήκης, όσον αφορά την τροποποίηση του
        κανονισμού (ΕΚ) αριθ. 91/2003 ώστε να προσαρμοστούν οι τεχνικοί ορισμοί και να
        θεσπιστούν πρόσθετοι τεχνικοί ορισμοί. Είναι ιδιαίτερα σημαντικό η Επιτροπή να
        διεξάγει, κατά τις προπαρασκευαστικές της εργασίες, τις κατάλληλες διαβουλεύσεις,
        μεταξύ άλλων σε επίπεδο εμπειρογνωμόνων, οι οποίες να πραγματοποιούνται σύμφωνα με
        τις αρχές που ορίζονται στη διοργανική συμφωνία της 13ης Απριλίου 2016 για τη
        βελτίωση του νομοθετικού έργου 1. Πιο συγκεκριμένα, προκειμένου να εξασφαλιστεί η ίση
        συμμετοχή στην προετοιμασία των κατ’ εξουσιοδότηση πράξεων, το Ευρωπαϊκό
        Κοινοβούλιο και το Συμβούλιο λαμβάνουν όλα τα έγγραφα κατά τον ίδιο χρόνο με τους
        εμπειρογνώμονες των κρατών μελών, και οι εμπειρογνώμονές τους έχουν συστηματικά
        πρόσβαση στις συνεδριάσεις των ομάδων εμπειρογνωμόνων της Επιτροπής που
        ασχολούνται με την προετοιμασία των κατ’ εξουσιοδότηση πράξεων.
1
      ΕΕ L 123 της 12.5.2016, σ. 1.
10000/16                                                             CH/alf                  4
                                            DGG 3B                                        EL
 ---pagebreak--- (11)    Η Επιτροπή θα πρέπει να διασφαλίσει ότι οι εν λόγω κατ’ εξουσιοδότηση πράξεις δεν
        συνεπάγονται σημαντική πρόσθετη επιβάρυνση για τα κράτη μέλη ή τους ερευνώμενους.
(12)    Προκειμένου να διασφαλιστούν ενιαίες προϋποθέσεις για την εφαρμογή του κανονισμού
        (ΕΚ) αριθ. 91/2003, θα πρέπει να ανατεθούν στην Επιτροπή εκτελεστικές αρμοδιότητες
        όσον αφορά τον προσδιορισμό των πληροφοριών που θα πρέπει να παρέχονται για τις
        εκθέσεις σχετικά με την ποιότητα και τη συγκρισιμότητα των αποτελεσμάτων, καθώς και
        με τους όρους για τη διάδοση των εν λόγω αποτελεσμάτων από την Επιτροπή (Eurostat).
        Οι εν λόγω αρμοδιότητες θα πρέπει να ασκούνται σύμφωνα με τον κανονισμό
        (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου 1.
(13)    Ζητήθηκε η γνώμη της Επιτροπής του Ευρωπαϊκού Στατιστικού Συστήματος.
(14)    Ως εκ τούτου, ο κανονισμός (ΕΚ) αριθ. 91/2003 θα πρέπει να τροποποιηθεί αναλόγως,
ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:
1
      Κανονισμός (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου, της
      16ης Φεβρουαρίου 2011, για τη θέσπιση κανόνων και γενικών αρχών σχετικά με τους
      τρόπους ελέγχου από τα κράτη μέλη της άσκησης των εκτελεστικών αρμοδιοτήτων από την
      Επιτροπή (ΕΕ L 55 της 28.2.2011, σ. 13).
10000/16                                                            CH/alf                  5
                                            DGG 3B                                        EL
 ---pagebreak---                                            Άρθρο 1
Ο κανονισμός (ΕΚ) αριθ. 91/2003 τροποποιείται ως εξής:
1)      Το άρθρο 3 τροποποιείται ως εξής:
        α)   στην παράγραφο 1, τα σημεία 24-30 διαγράφονται·
        β)   η παράγραφος 2 αντικαθίσταται από το ακόλουθο κείμενο:
             «2.  Ανατίθεται στην Επιτροπή η εξουσία να εκδίδει κατ' εξουσιοδότηση πράξεις,
                  σύμφωνα με το άρθρο 10, όσον αφορά την τροποποίηση του παρόντος άρθρου
                  ώστε να προσαρμοστούν οι τεχνικοί ορισμοί που αναφέρονται στην
                  παράγραφο 1 σημεία 8 έως 10 και 21 έως 23 και να θεσπιστούν πρόσθετοι
                  ορισμοί, εφόσον χρειάζεται, προκειμένου να λαμβάνονται υπόψη οι νέες
                  εξελίξεις βάσει των οποίων απαιτείται να οριστεί συγκεκριμένο επίπεδο
                  τεχνικών λεπτομερειών ώστε να διασφαλίζεται η εναρμόνιση των στατιστικών.
                  Κατά την άσκηση της εν λόγω εξουσίας, η Επιτροπή μεριμνά ώστε οι
                  κατ’ εξουσιοδότηση πράξεις να μη συνεπάγονται σημαντική πρόσθετη
                  επιβάρυνση για τα κράτη μέλη και τους ερευνώμενους. Επιπλέον, η Επιτροπή
                  αιτιολογεί δεόντως τις στατιστικές δράσεις που προβλέπονται στις εν λόγω
                  κατ’ εξουσιοδότηση πράξεις, χρησιμοποιώντας, κατά περίπτωση, ανάλυση
                  κόστους-αποτελεσματικότητας, στην οποία περιλαμβάνεται αξιολόγηση της
                  επιβάρυνσης των ερευνώμενων και του κόστους παραγωγής, όπως αναφέρεται
                  στο άρθρο 14 παράγραφος 3 στοιχείο γ) του κανονισμού (ΕΚ) αριθ. 223/2009
                  του Ευρωπαϊκού Κοινοβουλίου και του Συμβουλίου*.
             ____________________
             *    Κανονισμός (ΕΚ) αριθ. 223/2009 του Ευρωπαϊκού Κοινοβουλίου και του
                  Συμβουλίου, της 11ης Μαρτίου 2009 , σχετικά με τις ευρωπαϊκές στατιστικές
                  και την κατάργηση του κανονισμού (ΕΚ, Ευρατόμ) αριθ. 1101/2008 του
                  Ευρωπαϊκού Κοινοβουλίου και του Συμβουλίου σχετικά με τη διαβίβαση στη
                  Στατιστική Υπηρεσία των Ευρωπαϊκών Κοινοτήτων πληροφοριών που
                  καλύπτονται από το στατιστικό απόρρητο, του κανονισμού (ΕΚ) αριθ. 322/97
                  του Συμβουλίου σχετικά με τις κοινοτικές στατιστικές και της απόφασης
                  89/382/ΕΟΚ, Ευρατόμ του Συμβουλίου για τη σύσταση επιτροπής του
                  στατιστικού προγράμματος των Ευρωπαϊκών Κοινοτήτων (ΕΕ L 87 της
                  31.3.2009, σ. 164).».
10000/16                                                            CH/alf                  6
                                           DGG 3B                                         EL
 ---pagebreak--- 2)      Το άρθρο 4 τροποποιείται ως εξής:
        α)   στην παράγραφο 1, τα στοιχεία β), δ) και η) απαλείφονται·
        β)   η παράγραφος 2 αντικαθίσταται από το ακόλουθο κείμενο:
             «2.  Τα κράτη μέλη υποβάλλουν στοιχεία, βάσει των παραρτημάτων Α και Γ, για
                  τις επιχειρήσεις των οποίων:
                  α)    ο συνολικός όγκος μεταφοράς εμπορευμάτων είναι τουλάχιστον 200 000
                        000 τονοχιλιόμετρα ή τουλάχιστον 500 000 τόνοι·
                  β)    ο συνολικός όγκος μεταφοράς επιβατών είναι τουλάχιστον 100 000 000
                        επιβατοχιλιόμετρα·
                  Η υποβολή στοιχείων βάσει των παραρτημάτων A και Γ είναι προαιρετική για
                  τις επιχειρήσεις που δεν υπερβαίνουν τα όρια που μνημονεύονται στα
                  στοιχεία α) και β).»,
        γ)   η παράγραφος 3 αντικαθίσταται από το ακόλουθο κείμενο:
             «3.  Tα κράτη μέλη υποβάλλουν δυνάμει του παραρτήματος ΙB τα συνολικά
                  στοιχεία για τις επιχειρήσεις που δεν υπερβαίνουν τα όρια της παραγράφου 2,
                  εφόσον τα εν λόγω στοιχεία δεν υποβάλλονται στο πλαίσιο των παραρτημάτων
                  Α και Γ, όπως ορίζεται στο παράρτημα ΙB.».
10000/16                                                             CH/alf                   7
                                            DGG 3B                                       EL
 ---pagebreak--- 3)      Στο άρθρο 5 παράγραφος 2, το στοιχείο β) αντικαθίσταται από το ακόλουθο κείμενο:
        «β)   διοικητικά στοιχεία, συμπεριλαμβανομένων των στοιχείων που συλλέγονται από τις
              ρυθμιστικές αρχές, ιδίως τα φορτωτικά έγγραφα των σιδηροδρομικών
              εμπορευματικών μεταφορών, εάν υπάρχουν».
4)      Το άρθρο 7 αντικαθίσταται από το ακόλουθο κείμενο:
        «Άρθρο 7
        Διάδοση
        Οι στατιστικές με βάση τα στοιχεία που καθορίζονται στα παραρτήματα Α, Γ, Ε, ΣΤ, Ζ και
        ΙB, διαδίδονται από την Επιτροπή (Eurostat).
        Η Επιτροπή εκδίδει εκτελεστικές πράξεις για τον καθορισμό των όρων διάδοσης των
        αποτελεσμάτων. Οι εν λόγω εκτελεστικές πράξεις εκδίδονται σύμφωνα με τη διαδικασία
        εξέτασης που προβλέπεται στο άρθρο 11 παράγραφος 2.».
5)      Το άρθρο 8 τροποποιείται ως εξής:
        α)    παρεμβάλλεται η ακόλουθη παράγραφος:
              «1α. Τα κράτη μέλη λαμβάνουν τα όλα τα αναγκαία μέτρα ώστε να διασφαλίζεται
                    η ποιότητα των διαβιβαζόμενων στοιχείων.»,
10000/16                                                            CH/alf                   8
                                            DGG 3B                                       EL
 ---pagebreak---         β)   προστίθενται οι ακόλουθες παράγραφοι:
             «3.   Για τους σκοπούς του παρόντος κανονισμού, στα στοιχεία που πρέπει να
                   διαβιβάζονται εφαρμόζονται τα κριτήρια ποιότητας που αναφέρονται στο
                   άρθρο 12 παράγραφος 1 του κανονισμού (ΕΚ) αριθ. 223/2009.
             4.    Η Επιτροπή εκδίδει εκτελεστικές πράξεις για τον καθορισμό των λεπτομερών
                   κανόνων, της δομής, της περιοδικότητας και των στοιχείων συγκρισιμότητας
                   των τυποποιημένων εκθέσεων ποιότητας.
                   Οι εν λόγω εκτελεστικές πράξεις εκδίδονται σύμφωνα με τη διαδικασία
                   εξέτασης που προβλέπεται στο άρθρο 11 παράγραφος 2.».
6)      Το άρθρο 9 αντικαθίσταται από το ακόλουθο κείμενο:
        «Άρθρο 9
        Εκθέσεις για την εφαρμογή
        Μέχρι τις 31 Δεκεμβρίου 2020 και, στη συνέχεια, ανά τετραετία, η Επιτροπή, κατόπιν
        διαβούλευσης με την Επιτροπή του Ευρωπαϊκού Στατιστικού συστήματος, υποβάλλει
        έκθεση στο Ευρωπαϊκό Κοινοβούλιο και το Συμβούλιο σχετικά με την εφαρμογή του
        παρόντος κανονισμού και τις μελλοντικές εξελίξεις.
        Στην έκθεση αυτή, η Επιτροπή λαμβάνει υπόψη τις σχετικές πληροφορίες που παρέχονται
        από τα κράτη μέλη σχετικά με την ποιότητα των διαβιβαζόμενων στοιχείων, τις μεθόδους
        που χρησιμοποιούν για τη συλλογή των στοιχείων, και πληροφορίες σχετικά με πιθανές
        βελτιώσεις και ανάγκες των χρηστών.
10000/16                                                            CH/alf                   9
                                           DGG 3B                                          EL
 ---pagebreak---         Συγκεκριμένα, η έκθεση αυτή:
        α)   αξιολογεί τα οφέλη που αποφέρουν στην Ένωση, στα κράτη μέλη και στους
             παρόχους και χρήστες στατιστικών πληροφοριών οι παραγόμενες στατιστικές, σε
             σχέση με το κόστος τους·
        β)   αξιολογεί την ποιότητα των διαβιβαζόμενων στοιχείων, τις μεθόδους που
             χρησιμοποιούνται για τη συλλογή των στοιχείων και την ποιότητα των στατιστικών
             που παράγονται·».
7)      Το άρθρο 10 αντικαθίσταται από το ακόλουθο κείμενο:
        «Άρθρο 10
        Άσκηση της εξουσιοδότησης
        1.   Ανατίθεται στην Επιτροπή η εξουσία έκδοσης κατ’ εξουσιοδότηση πράξεων υπό τις
             προϋποθέσεις του παρόντος άρθρου.
        2.   Η προβλεπόμενη στο άρθρο 3 παράγραφος 2 εξουσία έκδοσης κατ’ εξουσιοδότηση
             πράξεων ανατίθεται στην Επιτροπή για περίοδο πέντε ετών από τις … [ημερομηνία
             έναρξης ισχύος του παρόντος τροποποιητικού κανονισμού]. Η Επιτροπή καταρτίζει
             έκθεση σχετικά με τις εξουσίες που της έχουν ανατεθεί το αργότερο εννέα μήνες
             πριν από τη λήξη της πενταετούς περιόδου. Η εξουσιοδότηση ανανεώνεται σιωπηρά
             για περιόδους ίσης διάρκειας, εκτός αν το Ευρωπαϊκό Κοινοβούλιο ή το Συμβούλιο
             προβάλουν αντιρρήσεις το αργότερο εντός τριών μηνών πριν από τη λήξη της
             κάθε περιόδου.
10000/16                                                            CH/alf                 10
                                            DGG 3B                                        EL
 ---pagebreak---         3. Η εξουσιοδότηση που προβλέπεται στο άρθρο 3 παράγραφος 2 μπορεί να ανακληθεί
           ανά πάσα στιγμή από το Ευρωπαϊκό Κοινοβούλιο ή το Συμβούλιο. Η απόφαση
           ανάκλησης περατώνει την εξουσιοδότηση που προσδιορίζεται στην εν λόγω
           απόφαση. Τίθεται σε ισχύ την επόμενη ημέρα από τη δημοσίευση της απόφασης
           στην Επίσημη Εφημερίδα της Ευρωπαϊκής Ένωσης ή σε μεταγενέστερη ημερομηνία
           που ορίζεται σε αυτήν. Δεν θίγει το κύρος των κατ’ εξουσιοδότηση πράξεων που
           βρίσκονται ήδη σε ισχύ.
        4. Πριν από την έκδοση μιας κατ’ εξουσιοδότηση πράξης, η Επιτροπή διεξάγει
           διαβουλεύσεις με εμπειρογνώμονες που ορίζονται από τα κράτη μέλη σύμφωνα με
           τις αρχές της διοργανικής συμφωνίας της 13ης Απριλίου 2016 για τη βελτίωση του
           νομοθετικού έργου.
        5. Η Επιτροπή, μόλις εκδώσει κατ’ εξουσιοδότηση πράξη, την κοινοποιεί ταυτοχρόνως
           στο Ευρωπαϊκό Κοινοβούλιο και στο Συμβούλιο.
        6. Οι κατ’ εξουσιοδότηση πράξεις που εκδίδονται δυνάμει του άρθρου 3 παράγραφος 2
           τίθενται σε ισχύ μόνο εφόσον δεν έχει διατυπωθεί αντίρρηση από το Ευρωπαϊκό
           Κοινοβούλιο ή το Συμβούλιο, εντός δύο μηνών από ημέρα που η πράξη
           κοινοποιείται στο Ευρωπαϊκό Κοινοβούλιο και το Συμβούλιο ή εάν, πριν λήξει αυτή
           η περίοδος, το Ευρωπαϊκό Κοινοβούλιο και το Συμβούλιο ενημερώσουν αμφότερα
           την Επιτροπή ότι δεν θα προβάλουν αντιρρήσεις. Η προθεσμία αυτή παρατείνεται
           κατά δύο μήνες με πρωτοβουλία του Ευρωπαϊκού Κοινοβουλίου ή του
           Συμβουλίου.».
10000/16                                                           CH/alf                11
                                         DGG 3B                                        EL
 ---pagebreak--- 8)      Το άρθρο 11 αντικαθίσταται από το ακόλουθο κείμενο:
        «Άρθρο 11
        Διαδικασία επιτροπής
        1.   Η Επιτροπή επικουρείται από την Επιτροπή του Ευρωπαϊκού Στατιστικού
             Συστήματος που συγκροτήθηκε με τον κανονισμό (ΕΚ) αριθ. 223/2009. Πρόκειται
             για επιτροπή κατά την έννοια του κανονισμού (ΕΕ) αριθ. 182/2011 του Ευρωπαϊκού
             Κοινοβουλίου και του Συμβουλίου*.
        2.   Όταν γίνεται αναφορά στην παρούσα παράγραφο, εφαρμόζεται το άρθρο 5 του
             κανονισμού (ΕΕ) αριθ. 182/2011.
        ___________________
        *    Κανονισμός (ΕΕ) αριθ. 182/2011 του Ευρωπαϊκού Κοινοβουλίου και του
             Συμβουλίου, της 16ης Φεβρουαρίου 2011, για τη θέσπιση κανόνων και γενικών
             αρχών σχετικά με τους τρόπους ελέγχου από τα κράτη μέλη της άσκησης των
             εκτελεστικών αρμοδιοτήτων από την Επιτροπή (ΕΕ L 55 της 28.2.2011, σ. 13).».
9)      Το άρθρο 12 απαλείφεται.
10)     Τα παραρτήματα Β, Δ, Η και Θ απαλείφονται.
11)     Το παράρτημα Γ αντικαθίσταται με το κείμενο που παρατίθεται στο παράρτημα Ι του
        παρόντος κανονισμού.
12)     Προστίθεται το παράρτημα ΙΒ, όπως ορίζεται στο παράρτημα ΙΙ του παρόντος
        κανονισμού.
10000/16                                                           CH/alf                 12
                                           DGG 3B                                       EL
 ---pagebreak---                                             Άρθρο 2
Ο παρών κανονισμός αρχίζει να ισχύει την εικοστή ημέρα μετά τη δημοσίευσή του στην Επίσημη
Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε
κράτος μέλος.
…,
Για το Ευρωπαϊκό Κοινοβούλιο                           Για το Συμβούλιο
Ο Πρόεδρος                                             Ο Πρόεδρος
10000/16                                                           CH/alf                  13
                                            DGG 3B                                      EL
 ---pagebreak---                                         ΠΑΡΑΡΤΗΜΑ Ι
                                         «Παράρτημα Γ
        ΕΤΗΣΙΕΣ ΣΤΑΤΙΣΤΙΚΕΣ ΣΧΕΤΙΚΑ ΜΕ ΤIΣ ΜΕΤΑΦΟΡΕΣ ΕΠΙΒΑΤΩΝ
                      - ΥΠΟΒΟΛΗ ΑΝΑΛΥΤΙΚΩΝ ΕΚΘΕΣΕΩΝ
Κατάλογος μεταβλητών      Μεταφερόμενοι επιβάτες κατά:
και μονάδων μέτρησης       –      αριθμό επιβατών
                           –      επιβατοχιλιόμετρα
                          Μετακινήσεις επιβατικών τρένων σε:
                           –      συρμοχιλιόμετρα
Περίοδος αναφοράς         Ένα έτος
Συχνότητα                 Κάθε έτος
Κατάλογος πινάκων με      Πίνακας Γ3: μεταφερόμενοι επιβάτες, κατά είδος μεταφοράς
την κατανομή για κάθε     Πίνακας Γ4: διεθνείς μεταφερόμενοι επιβάτες, ανά χώρα
πίνακα                    επιβίβασης και ανά χώρα αποβίβασης
                          Πίνακας Γ5: κινήσεις εμπορευματικών αμαξοστοιχιών
Προθεσμία για τη          Οκτώ μήνες μετά τη λήξη της περιόδου αναφοράς.
διαβίβαση στοιχείων
Πρώτη περίοδος            ... [έτος έναρξης ισχύος του παρόντος τροποποιητικού
αναφοράς                  κανονισμού]
Σημειώσεις                1. Το είδος μεταφοράς κατανέμεται ως εξής:
                          –       εθνικό
                          –       διεθνές
                          2. Για τους πίνακες Γ3 και Γ4, τα κράτη μέλη υποβάλλουν
                          στοιχεία που περιλαμβάνουν πληροφορίες από τις πωλήσεις
                          εισιτηρίων εκτός του δηλούντος κράτους. Οι πληροφορίες αυτές
                          μπορούν να λαμβάνονται είτε απευθείας από τις εθνικές αρχές
                          άλλων χωρών ή μέσω διεθνών ρυθμίσεων για την αποζημίωση
                          των εισιτηρίων.
                                                                                        ».
10000/16                                                             CH/alf              1
ΠΑΡΑΡΤΗΜΑ Ι                                 DGG 3B                                     EL
 ---pagebreak---                                    ΠΑΡΑΡΤΗΜΑ ΙΙ
                                    «Παράρτημα ΙB
                                     Πίνακας ΙΒ.1
         ΕΠΙΠΕΔΟ ΜΕΤΑΦΟΡΙΚΗΣ ΔΡΑΣΤΗΡΙΟΤΗΤΑΣ ΓΙΑ ΤΗ ΜΕΤΑΦΟΡΑ
                              ΕΜΠΟΡΕΥΜΑΤΩΝ
Κατάλογος μεταβλητών Μεταφερόμενα εμπορεύματα κατά:
και μονάδων μέτρησης – σύνολο τόνων
                     – σύνολο τονοχιλιομέτρων
                     Μετακινήσεις επιβατικών τρένων σε:
                     – σύνολο συρμοχιλιομέτρων
Περίοδος αναφοράς    Ένα έτος
Συχνότητα            Κάθε έτος
Προθεσμία για τη     Πέντε μήνες μετά τη λήξη της περιόδου αναφοράς.
διαβίβαση στοιχείων
Πρώτη περίοδος       ... [το έτος που έπεται του έτους έναρξης ισχύος του παρόντος
αναφοράς             τροποποιητικού κανονισμού]
Σημειώσεις           Μόνο για επιχειρήσεις με συνολικό όγκο μεταφοράς
                     εμπορευμάτων λιγότερο από 200 εκατομμύρια τονοχιλιόμετρα
                     και λιγότερο από 500 000 τόνους που δεν υποβάλλουν στοιχεία
                     στο πλαίσιο του παραρτήματος A (υποβολή αναλυτικών
                     στοιχείων)
10000/16                                                          CH/alf            1
ΠΑΡΑΡΤΗΜΑ ΙΙ                            DGG 3B                                     EL
 ---pagebreak---                                        Πίνακας ΙΒ.2
   ΕΠΙΠΕΔΟ ΜΕΤΑΦΟΡΙΚΗΣ ΔΡΑΣΤΗΡΙΟΤΗΤΑΣ ΓΙΑ ΤΗ ΜΕΤΑΦΟΡΑ ΕΠΙΒΑΤΩΝ
Κατάλογος μεταβλητών Μεταφερόμενοι επιβάτες κατά:
και μονάδων μέτρησης – σύνολο επιβατών
                     – σύνολο επιβατοχιλιομέτρων
                     Μετακινήσεις επιβατικών τρένων σε:
                     – σύνολο συρμοχιλιομέτρων
Περίοδος αναφοράς    Ένα έτος
Συχνότητα            Κάθε έτος
Προθεσμία για τη     Οκτώ μήνες μετά τη λήξη της περιόδου αναφοράς
διαβίβαση στοιχείων
Πρώτη περίοδος       ... [το έτος που έπεται του έτους έναρξης ισχύος του παρόντος
αναφοράς             τροποποιητικού κανονισμού]
Σημειώσεις           Μόνο για επιχειρήσεις με συνολικό όγκο μεταφοράς επιβατών
                     λιγότερο από 100 εκατομμύρια επιβατοχιλιόμετρα που δεν
                     υποβάλλουν στοιχεία στο πλαίσιο του παραρτήματος Γ (υποβολή
                     αναλυτικών στοιχείων)
».
10000/16                                                           CH/alf           2
ΠΑΡΑΡΤΗΜΑ ΙΙ                             DGG 3B                                    EL